钦定古今图书集成/明伦汇编/氏族典/第250卷 > 张治
## 钦定古今图书集成/明伦汇编/氏族典/第250卷 > 张治

按《万姓统谱》：“治字文邦，茶陵人。少负隽才。正德庚辰
会试第一，改翰林庶吉士，授编修，左赞善。时议征交
南，选使往谕，佥谓无以逾。治。进学士，累迁吏部左侍
郎，署翰林院事，升南京吏部尚书，入为文渊阁大学
士，进太子太保，预机务。方是时，世宗日在西内，躬修
《元典》，召诸辅臣入直，撰科书。治忽忽不乐，辄形词色。”
未几，以病卒。治性卞急，而志意慷慨，接人乐易。喜奖
进士。类博学有文词，明习典章，究辨时务。语及治乱
之故，毅然以经济自许，人亦以此期之。卒，赐祭葬，谥
“文隐。”隆庆间，改谥“文肃。”